Serhijs Sidorčuks
Serhijs Sidorčuks (ukraiņu: Сергій Сидорчук; dzimis 1991. gada 2. maijā) ir ukraiņu futbolists, spēlē pussarga pozīcijā, pārstāv Ukrainas futbola izlasi. Kopš 2023. gada Sidorčuks spēlē Beļģijas Pro līgas komandā Westerlo. Desmit gadus pavadījis Ukrainas komandā Kijivas "Dinamo", kuras rindās izcīnījis trīs Ukrainas Premjerlīgas čempionu titulus un četrus Ukrainas kausus. Ukrainas futbola izlases rindās debitējis 2013. gadā. Pārstāvējis izlasi 2016., 2020. un 2024. gada Eiropas čempionātā.